Garth Hellingen

*Ovo je glavno značenje pojma* **Garth Hellingen***. Možda tražite
članak o njegovom klonu, ili o duhu iz paralelne dimenzije.*

*"Ja sam profesor Hellingen! Ja sam najveći znanstveni genij svih vremena! Mogu uništiti svijet pucnem li prstima."*
―Hellingen[src]
**Profesor Garth Hellingen** bio je genijalni ali dijabolični znanstvenik koji je tijekom 19. stoljeća više puta pokušao zavladati svijetom. Prvotno znanstvenik koji je radio za organizaciju Drugdje, Hellingen je razvio teoriju da svijetom mora vladati viša rasa, rasa znanstvenika. Prisiljen sakriti se na otoku na jezeru Erie, Hellingen je sagradio golemog robota Titana.

## Biografija

### Drugdje

Kao mladi znanstvenik, Hellingen je radio za Drugdje, ogranak američke tajne službe, proučavajući atlantidsku i vanzemaljsku tehnologiju tajnoj bazi u Philadelphiji. Iako je ta tehnologija bila puno naprednija od tadašnje, Hellingen ju je uspjevao shvatiti i ponovno aktivirati, te s vremenom postao najbriljantniji znanstvenik kojeg je baza Drugdje tada imala.

Istovremeno, Hellingen je postao megalomanski rasist, razvivši teoriju da svijetom treba vladati izabrana, viša rasa. Ne samo da je u niže rase uvrstio crnce, Azijate, i Indijance, nego je smatrao i da bijelu rasu treba "pročistiti" te na životu ostaviti samo znanstvenike i tehničare.

Za provođenje svojih ciljeva Hellingen je sagradio golemog robota kojeg je nazvao Golem. Također je izumio i paralizirajuće zrake i radio na stvaranju robota ljudske veličine, koje je stvorio proučavajući leševe ljudi koje je žive secirao u svom tajnom laboratoriju. S vremenom, Hellingenov kolega iz Drugdje, profesor Scully, promatrajući Hellingena, došao je do zaključka da je ovaj lud.

### Titan

Hellingenov cilj je osvajanje svijeta i zbog toga se sukobljava sa Zagorom. Prvi put se susreću kada je Hellingen na otoku na jezeru Erie izradio divovskog robota *Titana* kako bi pokorio Sjedinjene američke države. Hellingen je koristio robota da zastraši Indijance Ottawe na otoku ali Zagor ga je zarobio i natjerao da svoj golemi stroj uputi na dno jezera. Nakon eksplozije Hellingenovog laboratorija Zagor je vjerovao da je Hellingen mrtav.

### Squalus

No Hellingen je preživio, sagradio novi laboratorij i podmornicu *Squalus* te se njom spuštao do dna jezera kako bi popravio Titana. Čak je zarobio Zagora i drogirao ga mu ovaj pomogne popraviti Titana. Nakon što je Titan popravljen, Hellingen ga je iz svog laboratorija uključio i Titan je počeo izlaziti iz jezera. No zahvaljujući Chicu, droga koju je Hellingen dao Zagoru je imala kraći učinak i Zagor se osvijestio u podmornici kojom su upravljali Hellingenovi ljudi. Vidjevši da Titan izlazi na kopno, Zagor je savladao posadu podmornice i usmjerio ju prema Titanu. Trenutak prije sudara, Zagor je iskočio iz podmornice a Titan i *Squalus* su uništeni u eksploziji. Zagor se vratio u Hellingenovu bazu ali tamo ga je ovaj uspio zarobiti pomoću paralizirajućih zraka i Zagora je spasio Fishleg koji je harpunom pogodio Hellingena. I ovaj Hellingenov laboratorij je eksplodirao i vjerovalo se da je to konačan kraj prijetnje od Hellingena.

### Savez s Kraizerom

No Hellingen je i tada preživio i urotio se s američkim vojnim časnikom, pukovnikom Kraizerom, koji mu je pomogao sagraditi bazu i laboratorij usred Darkwooda, pri tome otjeravši sve Darkwoodske Indijance i trapere. Uz pomoć Kraizerovih vojnika Hellingen je u bazi sagradio dalekometne rakete. Zagor je otkrio Hellingenovu bazu ali je bio zarobljen. Hellingenov plan je bio bombardirati Washington raketama kako bi predsjednik Jackson predao vlast Karizeru i njegovoj vojsci. Tako se skoro i dogodilo, Hellingen je prisilio predsjednika na predaju i Kraizerova vojska je već bila krenula preuzeti vlast u državi kada se Zagor uspio osloboditi i zarobiti Hellingena te ga je prisilio da rakete upotrijebi protiv Kraizera i njegove vojske. Nakon Kraizerove pogibije i propasti svojih planova, Hellingen je poludio i Zagor ga je predao vlastima.

### Savez s Akkronijanima

Nakon zadnjeg poraza, Hellingenov um je bio poremećen i on je završio u ludnici ali uz pomoć liječnika ozdravio je i američke vlasti su ga premjestile u udaljenu promatračnicu svemira *Skylab* te mu dale materijalnu pomoć kako bi za njih izumljivao nova oružja. No on je izumio radio prijamnik i njime slučajno stupio u kontakt s izvanzemaljcima s planeta Akkron. Oni su ga oslobodili iz zarobljeništva kako bi im on pomogao u osvajanju Zemlje. I Zagora su zarobili i Hellingen mu je kirurški ugradio u glavi mikročip te tako od njega napravio svog roba. Zagor je tako pod Hellingenovim kontrolom mnoge Indijance odveo u zarobljeništvom Akkronijanaca ali slučajno se mikročip razbio i Zagor je došao k sebi.

Tada je Zagor uz pomoć Indijanca Akota došao u posjed luka i strijela te štita koji su bili otporni na izvanzemaljsko oružje te napao Akkronijane koji su pobjegli ostavivši Hellingena. Ovaj je prevario Zagora da ga pusti ući u kabinu za teleportaciju kako bi pobjegao ali Hellingenovo tijelo je bilo prebačeno u svemir gdje se rasprsnulo.

### Duh u paralelnoj dimenziji

Hellingenov duh je završio u svemiru i našao se na golemom svemirskom brodu koji je napušten lutao svemirom. Hellingen ga je usmjerio prema Zemlji gdje je stvarao jezive halucinacije za Zagora i stanovnike Darkwooda. Zapravo je prebacio Zagora u drugu, paralelnu dimenziju, gdje je zbog njega uništen Zagorov san, mir između bijelaca i Indijanaca je prekinut, izbio je rat u kojem su poginuli Chico, pukovnik Perry, barun Ikarovo Pero i većina Zagorovih prijatelja. No u konačnom obračunu Zagor je uspio shvatiti gdje se nalazi te poraziti Hellingena. Njegov duh se vratio vječnom počinku na svemirskom brodu a Zagor se vratio u svoju dimenziju u kojoj je sve bilo normalno.

### Savez s Wendigom

*"Gospodo, nalazite se u prvome redu. Gledat ćete najbolju predstavu svih vremena! Osvajanje svijeta!"*
―Hellingen[src]
No tada je duh zla Wendigo prikupio raspršene dijelove Hellingenova tijela i vratio ga u život. Izgradio mu je dvorac u brdu Nattani iz kojega je Hellingen kasnije prevario Wendiga i protjerao ga kako bi se sam obračunao sa Zagorom. Američka tajna služba "Drugdje" je Zagoru u pomoć poslala agenta Ravena ali Hellingen je uspio zarobiti Zagora i njegove prijatelje i odlučio topovima sa svemirskog broda uništiti New York. No Zagor se uspio osloboditi i u okršaju, njih dvojica su teleportirani na svemirski brod koji je Zagor uspio uputiti u daleki dio svemira gdje topovi nisu mogli ničemu nauditi. Tamo se pojavio Wendigo koji je zarobio Hellingena i premjestio ga u dimenziju kaosa, mjesto slično paklu dok se Zagor uspio teleportirati natrag na Zemlju prije uništenja svemirskog broda. Wendigo je Hellingena prepustio demonima radi vječnog mučenja.

### Kloniranje

Došavši u posjed uzoraka Hellingenove DNA iz ostataka teleportacijske kabine koja je ubila Hellingena nakon propasti akkronijanske invazije, znanstvenici iz Drugdje su Hellingena klonirali. No s obzirom da je DNA sadržavala Hellingenova sjećanja samo do trenutka smrti, klonirani Hellingen se nije sjećao ničega iz Zagorovih kasnijih sukoba sa originalnim Hellingenom.

## Pojavljivanja

11 - *L'isola della paura*, 1. svibnja 1966.12 - *Sulle orme di Titan*, 1. lipnja 1966.39 - *Odio!*, 1. rujna 1968.40 - *Lo spettro del passato*, 1. listopada 1968.41 - *Vittoria!*, 1. studenog 1968.108 - *Ora zero!*, 14. srpnja 1974.109 - *Minaccia dallo spazio*, 14. kolovoza 1974.180 - *Il raggio della morte*, 14. srpnja 1980.181 - *Terrore dal sesto pianeta*, 14. kolovoza 1980.182 - *Magia senza tempo*, 14. rujna 1980.376 - *Ombre su Darkwood*, 1. studenog 1996.377 - *Agente speciale*, 1. prosinca 1996.378 - *Hellingen è vivo!*, 1. siječnja 1997.379 - *Duello nello spazio*, 1. veljače 1997.604 - *Mad Doctor*, 4. studenog 2015.649 - *I discepoli*, 2. kolovoza 2019.650 - *Il destino di Hellingen*, 3. rujna 2019.MAXI Martin Mystère 10 - *L'abisso del male*, 28. studenog 2018.
## Reference

1. ↑ *L'isola della paura*, broj 11, objavljeno u Italiji 1. lipnja 1966. god.
2. ↑ *Odio!*, broj 39, objavljeno u Italiji 1. rujna 1968. god.
3. ↑ *Ora Zero!*, broj 108, objavljeno u Italiji 1. srpnja 1974. god.
4. ↑ *Hellingen!*, broj 179, objavljeno u Italiji 1. lipnja 1980. god.
5. ↑ *Il ritorno di Hellingen*, broj 278, objavljeno u Italiji 1. rujna 1988. god.
6. ↑ *Agente speciale*, broj 377, objavljeno u Italiji 1. prosinca 1996. god.